[{"text_idx": "#000001", "text": "Indonezio: perfortaj alfrontig\u0302oj dum manifestacioj kontrau\u0306 laborleg\u0302o"}, {"text_idx": "#000002", "text": "En Indonezio, leg\u0302o supozata stimuli la ekonomion en recesio pro la Covid-19, ne estas akceptata. Lundon, sep el la nau\u0306 partioj c\u0302eestantaj en la Parlamento voc\u0302donis 79 amendojn al jam ekzistanta leg\u0302o, cele al kreado de novaj laborpostenoj kaj stimulado de fremdaj investistoj. Sed miloj da manifestaciantoj en G\u0302akarto kaj pluraj aliaj urboj timas perdon de sociaj akiraj\u0302oj."}, {"text_idx": "#000003", "text": "La koleraj laboristoj ignoras la protektajn kondutojn kaj plu manifestacias - ofte sen surhavi maskojn \u2013 alvoke de la sindikatoj deciditaj ne cedi, g\u0302is kiam la leg\u0302o nomita \u00abOmnibus\u00bb estos nuligita."}, {"text_idx": "#000004", "text": "La amendoj, detaligitaj en pli ol 1 000 pag\u0302oj estis voc\u0302donitaj lundon en la Parlamento. Devigata agadi fronte al ekonomio, kiu kolapsas pro la pandemio, la registaro esperas logi pli da eksterlandaj investistoj."}, {"text_idx": "#000005", "text": "La problemo estas, ke la laboristoj perdos kelkajn el siaj sociaj akiraj\u0302oj, la monkompensoj pro maldungo estos reduktitaj, la maldungoj estos faciligitaj, kaj c\u0302iuj salajruloj sendube laboros pliajn laborhorojn."}, {"text_idx": "#000006", "text": "Okaze de tiu leg\u0302o, la sindikatoj formis senprecedencan aliancon kun la organizaj\u0302oj por mediprotektado, c\u0302ar tiu leg\u0302o lau\u0306 ili ebligos kreskadon de \u00absovag\u0302a senarbarigo\u00bb."}, {"text_idx": "#000007", "text": "Almenau\u0306 400 manifestaciantoj jam estis arestitaj, kelkaj estas en kriza sanstato post kolizioj kun la polico, kiu rebatis al la s\u0302tonj\u0302etoj per larmigaj gasoj kaj akvokanonoj. Sindikatoj alvokas al g\u0302enerala striko. J\u0302au\u0306don, studentaj organizaj\u0302oj kunig\u0302is kun la movado."}, {"text_idx": "#000008", "text": "Indonezio: Labourstart kampanjo: nuligu la leg\u0302on omnibus de Widodo kaj protektu la laboristojn kaj iliajn familiojn"}, {"text_idx": "#000009", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000011", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]